钦定古今图书集成/明伦汇编/闺媛典/第223卷 > 陈确轩妻杨氏
## 钦定古今图书集成/明伦汇编/闺媛典/第223卷 > 陈确轩妻杨氏

按《海阳县志》：杨氏，秋溪处士陈确轩妻。年二十四轩
亡，氏即自经，以救免。家徒壁立，奉姑甚谨。家人欲夺
其志，杨拔刀厉声曰：“所不即死者，为老姑及幼子在
耳。若尔，吾血染此土矣。”时海寇猖獗，乡里多被掠，至
阳山寨，则曰：“此陈节妇乡也。”戒勿犯而去。一方赖以
全活。